**Årsberetning GSG&IF,** Generalforsamlingen 16. september 2020

Som formand for GSG&IF, vil jeg hermed komme med min årsberetning for 2019.
Denne generalforsamling skulle jo være afholdt i marts måned og omhandle 2019, så selv om vi nu snart er i sidste Q af 2020, så vil beretningen ikke have fokus på Corona som elles har præget året 2020.

Jeg vil gerne starte med at takke alle trænere, ledere og andre frivillige der hjælper til når det kræves, dette gælder også alle som giver en hånd med hos Idrætstanken, GIV, til sportsfesten, Eat Beer men også til alle jer som er medlemmer, uden alle jeres bidrag ville GSG&IF slet ikke være til, på samme gode måde som den er i dag.

**Igen i 2019, er der meget at glæde sig over.**
Først og fremmest så er Idrætsforeningen igen i 2019 gået frem med 138 medlemmer, vi var ved udgangen af året oppe på 1287 medlemmer!
Fremgangen i 2019 skyldtes hovedsageligt gymnastik, som ved at satse på nye hold og dans har stor fremgang!

**Fælles arrangementer:**
***Vores madbod ”Eat Beer”*** var i 2019 på Roskilde Festivalen og var igen en succes. Festivalen gav et overskud på over kr. 311.000 hvoraf kr. 150.000,00 er blevet fordelt mellem de afdelinger, som var aktive på festivalen.

**Åben Hal sammen med Impulsen**,
Vi fik startet Åben Hal op og afholdt 1 fredag i september og en i november sammen med Impulsen. Det foregik ved at områdets unge mennesker kan komme frit fredag aften og prøve forskellige af de sportsgreve som vi tilbyder, en stor succes som er planlagt til at fortsætte når det bliver muligt igen.

**Idræt ind i skolen**
Susanne Grøndahl fortsætte ufortrødent sit arbejde med at få mere idræt ind i skolen. Desværre har Lindebjergskolen meldt sig ud af samarbejdet med Idræt ind i skolen, hvilket vi er meget uforstående for, men omvendt har Margrethe skolen efterspurgt endnu mere så Susanne har selv deltaget som træner, men er også tovholder for at vi holder fast i samarbejdet, vi har via bestyrelsen opfordret til at der tages fat i skolebestyrelsen hos Lindebjergskolen for at høre deres begrundelse for hvorfor de ikke ønsker at deltage i Idræt ind i skolen.

***Sportsfesten***, stor tak til Sportsfest udvalget og de andre frivillige som sørgede for at vi igen i 2019 kunne hygge og feste sammen på sportspladsen i Ågerup.
Og så vil jeg nævne at Sportsfesten i år gav et overskud på 12.956. – Flot!

**Juletræsfest**, Susanne Grøndahl og Karina Larsen var tovholder i 2019 for Juletræsfesten i Gundsølillehallen i samarbejde med Menighedsrådet og igen var det en succes, over 300 glade børn og voksne deltog hvor der var live band, Julemand, nissepiger og Præsten kom forbi og fortalte eventyr – ingen tvivl om at der er opbakning fra oplandets yngste og deres familier til at Juletræsfestens ”comeback” skal gentages i 2020, hvis det ellers er muligt i forhold til forsamlingsforbud / Corona.

**Fastelavn**, igen blev Gundsølillehallen fyldt med glade børn som var klædt ud, og enkelte voksne, kæmpe tak til Susanne Grøndahl og Anne Hossy for at være tovholderne igen i 2019 samt selvfølgelig også tak til alle der hjalp til.

**I GSG&IF tilbyder vi:**
*Fitness, Skydning, Tennis, Aktiv mandag, Bordtennis, Badminton, Fodbold, Håndbold og Gymnastik.***Mere plads:**
Tilbage i 2015 var vi ca 715 medlemmer i vores idrætsforening, i dag er ca. 1300. At vi på 5 år er vokset så eksplosivt er bare fantastisk, ikke mindst for alle de mennesker som kommer væk fra en fortravlet hverdag, eller sofaen, og nyder godt af motion og hyggeligt samvær, - men det kan også give udfordringer med pladsen!

Derfor har GSG&IF i samarbejde med Gundsølillehallen, samt understøttet af Spejderne, Menighedsrådet, Landsbyrådet og skolen sendt et 3 sider lang ansøgning til kommunen, hvor vi beretter at vi kan selv står for finansieringen af en ny hal hvis kommunen vil give tilsagn om et øget driftstilskud over de næste 10 – 20 år. – Vi afventer svar fra kommunen på dette.

**Bestilling / spisning af mad i Gundsølillehallen**
Gundsølillehallen fik ansat Berith, som laver fortræffeligt mad som kan spises i cafeteriet eller tages med hjem. Det er både billigt og rigtig godt, så herfra en anbefaling om at alle løbende benytter sig af dette fortræffelige tilbud.

**Vi vil gerne være flere og vi vil gerne have flere som hjælper frivilligt**
Målsætningen for idrætsforeningen er at få så mange som muligt i lokalområdet til at dyrke motion og have hyggeligt socialt samvær. Den meget store fremgang som idrætsforeningen har haft de senest 5 år i træk, viser tydeligt at der er behov og lyst til både motion og fællesskabet. Dog er det p.t meget få kræfter der løfter mange opgaver. Det er ofte trænerne der sidder i bestyrelser og udvalg og der er flere som sidder i flere bestyrelser og udvalg, det er også oftest samme mennesker som hjælper med ”fællesarrangementerne” som jo er til gavn for alle i lokal området.

Vi håber derfor meget at der er flere som vil tilbyde deres hjælp.
Hvis man ikke allerede i dag hjælper til i bestyrelser eller er træner, må man derfor meget gerne henvende sig og tilbyde sin hjælp til en af følgende opgaver:

EatBeer, Sportsfesten, Åben Hal, Fastelavn, Juletræsfest, Idræt ind i skolen

Enhver form for hjælp er velkommen!
Du behøver ikke binde dig til træner eller bestyrelsesposter, hvis du bare føler du kan hjælpe til med at flytte nogle ting til fester eller lign., så sig til, vi har altid noget du kan hjælpe med!

Jeg vil afslutte årets beretning med at sige at jeg syntes det er en fornøjelse at være i GSG&IF og samarbejde med alle jer frivillige og se alle jer udøvere bruge vores lokale forening!